Marco Bueno. Marco Antonio Bueno Ontiveros () (1994-yil 31-martda tugʻilgan) — meksikalik professional futbolchi, hujumchi sifatida oʻynaydi. Klublardagi faoliyati. CF Pachuca. Culiacanda tugʻilgan Bueno oʻz faoliyatini CF Pachuca yoshlar jamoasida boshlagan. U Liga Ascenso Clausura-2011 mavsumida Leonga ijaraga berilgan va faqat bir marta asosiy tarkibda maydonga tushgan. U mavsum oxirida Pachucaga qaytgan. U 2011-yilning 8-oktyabrida CF Pachuca uchun rasmiy debyutini Apertura 2011ning 12-oʻyinida Mauro Cejas jamoasi safida Chiapasga qarshi oʻtkazgan. Clausura-2012 doirasida Bueno 2012-yil 7-yanvar kuni turnirning 1-oʻyinida „Santos Laguna“ga qarshi 0:0 hisobida durang oʻynagan. Bueno oʻzining dastlabki ikkita golini keyingi haftada turnirning 2-oʻyinida Puebla darvozasiga kiritgan. Estudiantes Tecos. Marko Bueno 2014-yilning 1-yanvarida Pachuca klubidan Estudiantes Tecosga ijaraga berilgan. U Estudiantes Tecosga pley-offda gʻalaba qozonishga yordam bergan va yuqori divizion, Liga MX ga koʻtarilish imkoniyatiga ega boʻlgan, ammo Leones Negrosga qarshi oʻyinni penaltilar seriyasida yutqazgan. Deportivo Toluca. Marko Bueno „Pachuca“dan „Toluca“ga ijaraga berilgan. U „Mineros De Zacatecas“ga qarshi 2 ta oʻrtoqlik oʻyinida maydonga tushib, ikkalasida ham magʻlubiyatga uchragan. Leon klubi. Pachuca Marko Buenoni Leonga qaytarib bergan. Marko bu safar 2015\16-yilgi mavsumda Liga MXda 11-raqamli libosda harakat qilgan. 12-sentabr kuni Bueno 57-daqiqada zaxiradan maydonga tushgan va 75-daqiqada „Chyapas“ga Leon tarkibida birinchi golini urgan. Xalqaro faoliyati. Meksika U-17. Bueno murabbiy Raul Gutierrez tomonidan 2011-yilgi FIFA U-17 Jahon chempionatida ishtirok etish uchun tanlangan. U 1/8 finalda Panamaga qarshi oʻyinda gol urgan. Marko har bir oʻyinda maydonga tushgan. Meksika terma jamoasi. 2015-yilning 15-aprelida Bueno Meksika terma jamoasi bilan AQSHga qarshi oʻrtoqlik oʻyinida debyut qilgan. Yutuqlar. Tecos Gvadalajara Monterrey Comunicaciones Meksika yoshlar terma jamoasi Shaxsiy yutuqlari